典午和尚贊
作者：釋慧遠
朝代：宋

paragraphs: 濯錦之源，怒濤洶湧吞三峽。
合浦之淵，巨浪騰空接五湖。
奪雙標隨手便擲，考丹霞復得賢無。
顱頂方衣，踞死心席面而飽飲鴆毒。
鵰眉象準，造湛堂虎穴而斷命喪軀。
徹黄龍三關巴鼻，脫臨濟十世規模。
牛頭馬頭出沒，佛病祖病痛除。
稽首瞎馿，非橫滅族。
水無鱗介，巖有塗毒。
義斷情忘，親承付囑。